

Ikt.sz.: H/…/2021. Előterjesztés száma: **99/2021.**

**ELŐTERJESZTÉS**

a Képviselő-testület ***2021. szeptember 30-i*** rendes ülésére

|  |  |
| --- | --- |
| **Előterjesztés tárgya:** | **A 2022/2023. tanévre vonatkozó általános iskolai felvételi körzethatár kijelölésével kapcsolatos önkormányzati vélemény** |
| **Előterjesztő:** | Pintér Lajos polgármester |  |
| **Előkészítette:** | Wilk AndreaHR-referens |  |
| **Szakmai szempontból ellenőrizte:** | Dr. Jenei László Andrástörvényességi szakreferens |  |
| **Pénzügyi szempontból ellenőrizte:** | Vargáné Kurfis Erika pénzügyi osztályvezető |  |
| **Jogi, törvényességi szempontból ellenőrizte:** | Dr. Jenei László Andrástörvényességi szakreferens |  |
| **Törvényességért felelős:** | Dr. Finta Béla jegyző |  |
| **Tárgyalja:** | Humánügyi Bizottság |
| **Egyeztetve, tájékoztatva:** | Szathmáryné Szabó Zsuzsa megbízott intézményvezető |
| **Javasolt meghívott:** |  |
| **Az elfogadásához szükséges szavazattöbbség:** | egyszerű szavazattöbbség  |
| **Az előterjesztés zárt kezelését kérjük** | igen nem |

**VEZETŐI ÖSSZEFOGLALÓ**

*A nemzeti köznevelésről szóló 2011. évi CXC. törvény* (továbbiakban: Nkt.) 50. § (8) bekezdése értelmében a területileg illetékes tankerületi központ meghatározza és közzéteszi az iskolák felvételi körzetét, továbbá a pedagógiai szakszolgálatot ellátó intézmény működési körzetét. **A felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét.**

Az Nkt. mellett *a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet* (a továbbiakban: R.) 24. §-a tartalmaz rendelkezéseket.

* A 24. § (1) bekezdés alapján a felvételi körzetek megállapításához **minden év október 15. napjáig beszerzi** **az illetékességi területén található települési önkormányzatok véleményét**, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban.
* Ezt követően az illetékes tankerületi központ **december 1-jéig tájékoztatja** **a települési önkormányzatokat**, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatot **a kijelölt körzetek tervezetéről**.
* Ugyanezen jogszabályi hely (1a) bekezdése alapján **a települési önkormányzat a véleményérő**l, az [Nkt. 50. § (10) bekezdése](https://uj.jogtar.hu/) szerinti esetben a nemzetiségi önkormányzat az egyetértéséről vagy körzethatár módosítását kezdeményező javaslatáról **február 15. napjáig tájékoztatja az illetékes tankerületi központot.**

Jelen véleménynek tehát tartalmaznia kell a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező **hátrányos helyzetű, általános iskolába járó gyermekek létszámát intézményi és tagintézményi bontásban.** A jegyzői nyilvántartásban jelenleg **nem szerepel Szadán lakóhellyel, tartózkodási hellyel rendelkező hátrányos helyzetű, általános iskolába járó gyermek.**

A R. 24. § (3) bekezdése értelmében nem jelölhető ki kötelező felvételt biztosító iskolának az az általános iskola, amely körzetének kialakításánál a hátrányos helyzetű gyermekek körzeti aránya túllépésére vonatkozó rendelkezés nem tartható meg, feltéve, hogy a hátrányos helyzetű tanulók körzeti aránya elérné az ötven százalékot, és egyébként a település többi iskolája elégséges férőhellyel rendelkezik a település összes tanköteles tanulójának felvételéhez. Az elégséges férőhelyek meglétét az iskola alapító okiratában, szakmai alapdokumentumában meghatározott maximális tanulói létszám alapján kell megállapítani.

A fentiek alapján az Önkormányzatnak **a következő kérdéskör tekintetében szükséges állást foglalnia:**

* **a 2021/2022. tanévre meghatározott általános iskolai körzethatár (Szada teljes közigazgatási területe tekintetében a Szadai Székely Bertalan Általános Iskola) változtatás nélkül elfogadható-e, vagy**
* **javasolja annak változtatását.**

Fentiek alapján az alábbi határozati javaslatot terjesztem a tisztelt Képviselő-testület elé.

**HATÁROZATI JAVASLAT**

**…/2021. (IX. 30.) KT-határozat**

1. Szada Nagyközség Önkormányzat Képviselő-testülete a 2022/2023-es tanévre vonatkozó iskolai felvételi körzet meghatározásához

1. tájékoztatja a Dunakeszi Tankerületi Központot, hogy a jegyzői nyilvántartásban jelenleg nem szerepel Szadán lakóhellyel, tartózkodási hellyel rendelkező hátrányos helyzetű általános iskolába járó gyermek;
2. a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1) bekezdésében meghatározott véleményezési jogkörében eljárva a javasolt köznevelési intézmény Szada teljes közigazgatási területe tekintetében a Szadai Székely Bertalan Általános Iskola (2111 Szada, Dózsa György út 63.).

 .

Határidő: 2021. október 15.

Felelős: polgármester